Entrez

**Entrez**  globalni sistem pretraživanja za više baza podataka je federirani pretraćivač, pokretač ili web portal koji omogućava korisnicima da pretražuju mnoge diskretne baze podataka zdravstvenih nauka u Nacionalnom centru za biotehnološke informacije ( Web stranica NCBI). NCBI je dio Nacionalne biblioteke za medicinu (NLM) Sjedinjenih Država, koji je i sam odjel Nacionalnih instituta zdravstva (NIH),  je dio Odjela za zdravstvo i socijalne usluge Sjedinjenih Država. Ime "Entrez" (pozdrav koji na francuskom znači "uđite") odabrano je da odražava duh dobrodošlice javnosti da pretražuje sadržaj dostupan od NLM-a.

*Entrez Global Query* je integrirani sistem pretraživanja i pronalaženja koji omogućava pristup svim bazama podataka istovremeno s jednim nizom upita i korisničkim interfejsom. Entrez može učinkovito dohvatiti povezane sekvence, strukture i reference. Entrez sistem može pružiti prikaz sekvenci gena i proteina i  hromosomskih mapa. Putem sistema Entrez, na mreži su također dostupni i neki udžbenici.

## Odrednice
Početna stranica Entreza pruža, prema zadanim postavkama, pristup globalnom upitu. Sve baze podataka koje indeksira Entrez mogu se pretraživati putem jednog niza upita, podržavajući logičke operatore i oznake pojmova za pretraživanje, kako bi se dijelovi izraza za pretraživanje ograničili na određena polja. Ovo vraća objedinjenu stranicu rezultata, koja prikazuje broj pogodaka za pretraživanje u svakoj od baza podataka, koje su ujedno i veze do stvarnih rezultata pretraživanja za tu određenu bazu podataka.

Entrez također nudi sličan intrfejs za pretraživanje svake pojedine baze podataka i za prečišćavanje rezultata pretraživanja. Funkcija *Limits* omogućava korisniku da suzi pretraživanje interfejsa web obrazaca. Funkcija *History* daje numeriranu listu nedavno izvršenih upita. Rezultati prethodnih upita mogu se pozvati brojevima i kombinirati putem logičkih operatora. Rezultati pretraživanja mogu se privremeno spremiti u međuspremnik. Korisnici s MyNCBI računom mogu neograničeno spremati upite, a također se odlučuju za slanje ažuriranja s novim rezultatima pretraživanja za spremljene upite većine baza podataka. Široko se koristi na polju biotehnologije, kao referentni alat za studente i profesionalce.

## Baze podataka 
Entrez pretražuje sljedeće baze podataka:

* **PubMed**: citati i sažeci iz biomedicinske literature, uključujući Medline – članke iz (uglavnom medicinskih časopisa, često uključujući i sažetke. Veze do *PubMed Central* i drugih izvora u punom tekstu nalaze se za članke iz 1990-ih.
* **PubMed Central**: besplatni članci u cijelom tekstu
* Pretraživanje web mjesta: NCBI web i FTP web stranice
* Knjige: knjige na mreži
* **Onlajn mendelovsko nasljeđivanje kod čovjeka** (OMIM)
* **Nukleotid**: baza podataka o sekvencama (GenBank)
* **Protein**: baza podataka o proteinski sekvencama
***Genome**: potpune sekvence i mapiranje ljudskog genoma
* **Structure**: trodimenzijske makromolekulske strukture
* **Taxonomy**: organizmi u taksonomiji GenBank
* **dbSNP**: Jednonukleotidni polimorfizmi
* **Gene**: gene-centered information
***HomoloGene**: eukariotske grupe homologa
* **PubChem** Spoj: jedinstvene male molekulske hemijske strukture
* *PubChem supstanca**: pohranjene evidencije o hemijskim supstancama
* **Genome Project**: informacije o  Projektu ljudskog genoma
* **UniGene**: gensko orijentirani klasteri sekvenci transkripata
* **Baza podataka konzerviranih domena** proteina (CDD)
* **PopSet**: skupovi podataka o populacijskoj studiji (epidemiologija)
***GEO Profili**: profili ekspresije i molekulske zastupljenosti 
***GEO DataSets**: experimental sets of GEO data
* **Arhiva čitanja sekvenci**: podaci o sekvenciranju velikog protoka
* **Hromosomi kancera**: citogenetičke baze podataka
* **PubChem BioAssay**: ekrani bioaktivnosti hemijskih supstanci
* **Probe**: reagensi specifični za sekvencu
***NLM Katalog*': NLM bibliografski podaci za preko 1,2 miliona časopisa, knjiga, audiovizualnih materijala, računarskog softvera, elektronskih izvora i drugih materijala koji se nalaze u *LocatorPlus*-u (ažurira se svakog radnog dana).

## Pristup 
Pored upotrebe obrazaca pretraživača za traženje podataka u Entrezu, NCBI pruža i uslužne programe za primjenu u Entrez 
 (eUtils) za direktniji pristup rezultatima upita. Pristupaju eUtil-ima objavljivanjem posebno formiranih URL-ova na NCBI poslužitelju i raščlanjivanjem XML odgovora. Postojao je i eUtils SOAP, interfejs koji je ukinut jula 2015.

## Historija
U 1991., Entrez je predstavljen u CD obliku, a 1993. verzija klijenta i servera omogućila je povezanost s Internetom. NCBI je 1994. osnovao web stranicu, a Entrez je bio dio ovog početnog izdanja. U 2001. izlazi „Polica za knjige“ (*Bookshelf*)  Entrez, a 2003. razvijena je baza podataka Entrez Gene  .

## Reference
## Vanjski linkovi
* Entrez search engine form
* Entrez Help

Kategorija:Internet
Kategorija:Baze podataka
Kategorija:Bioinformatika
Kategorija:Servisi naučnih pretraživanja